CELEX: 32013R0837
Language: fi
Date: 2013-06-25 00:00:00
Title: Komission delegoitu asetus (EU) N:o 837/2013, annettu 25 päivänä kesäkuuta 2013 , biosidivalmisteiden asettamisesta saataville markkinoilla ja niiden käytöstä annetun Euroopan parlamentin asetuksen (EU) N:o 528/2012 liitteen III muuttamisesta  ETA:n kannalta merkityksellinen teksti

3.9.2013   
            
            
               FI
            
            
               Euroopan unionin virallinen lehti
            
            
               L 234/1
            
         KOMISSION DELEGOITU ASETUS (EU) N:o 837/2013,
   annettu 25 päivänä kesäkuuta 2013,
   biosidivalmisteiden asettamisesta saataville markkinoilla ja niiden käytöstä annetun Euroopan parlamentin asetuksen (EU) N:o 528/2012 liitteen III muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1), ja erityisesti sen 85 artiklan,
   sekä katsoo seuraavaa:
   
               (1)
            
            
               Asetuksen (EU) N:o 528/2012 19 artiklan 1 kohdan perusteella biosidivalmiste voidaan hyväksyä vain, jos tuotteessa olevat tehoaineet on hyväksytty kyseisen asetuksen 9 artiklan mukaisesti.
            
         
               (2)
            
            
               Biosidivalmisteelle voidaan myöntää lupa, vaikka yksi tai usea sen sisältämistä tehoaineista on valmistettu eri paikassa tai eri prosessin mukaisesti, myös eri lähtöaiheista, kuin asetuksen (EU) N:o 528/2012 9 artiklan mukaisesti hyväksyntää varten arvioitu aine.
            
         
               (3)
            
            
               Tällaisissa tapauksissa on sen varmistamiseksi, että biosidivalmisteen sisältämällä tehoaineella ei ole merkittävästi vaarallisempia ominaisuuksia kuin aineella, joka on arvioitu hyväksymistä varten, tarpeen todeta tekninen vastaavuus asetuksen (EU) N:o 528/2012 54 artiklan mukaisesti.
            
         
               (4)
            
            
               Tämän vuoksi on asianmukaista sisällyttää osoitus teknisestä vastaavuudesta asetuksen (EU) N:o 528/2012 liitteessä III lueteltuihin biosidivalmisteiden lupaa koskeviin tietovaatimuksiin,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 528/2012 liite III seuraavasti:
   
               1)
            
            
               Lisätään 1 osaston taulukkoon kohta 2.5 seuraavasti:
               
                           "2.5
                        
                        
                           Jos biosidivalmiste sisältää tehoaineen, joka on valmistettu eri paikoissa, eri prosessin avulla tai eri lähtöaineista kuin tämän asetuksen 9 artiklan mukaisesti hyväksyntää varten arvioitu tehoaine, on osoitettava, että tekninen vastaavuus on todettu tämän asetuksen 54 artiklan mukaisesti tai että direktiivin 98/8/EY 26 artiklan mukaisesti nimetty toimivaltainen viranomainen on todennut tämän ennen 1 päivää syyskuuta 2013 alkaneen arvioinnin jälkeen."
                        
                     
         
               2)
            
            
               Lisätään 2 osaston taulukkoon kohta 2.5 seuraavasti:
               
                           "2.5
                        
                        
                           Jos biosidivalmiste sisältää tehoaineen, joka on valmistettu eri paikoissa, eri prosessin avulla tai eri lähtöaineista kuin tämän asetuksen 9 artiklan mukaisesti hyväksyntää varten arvioitu tehoaine, on osoitettava, että tekninen vastaavuus on todettu tämän asetuksen 54 artiklan mukaisesti tai että direktiivin 98/8/EY 26 artiklan mukaisesti nimetty toimivaltainen viranomainen on todennut tämän ennen 1 päivää syyskuuta 2013 alkaneen arvioinnin jälkeen."
                        
                     
         Article 2
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä kesäkuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 167, 27.6.2012, s. 1.